Държавен вестник, бр. 41, 2017 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  41
Чл. 45г. (1) Отпускът по чл. 163, ал. 10, 
изречение трето от КТ се ползва от един 
от родителите на майката (осиновителката) 
или на бащата (осиновителя) въз основа на 
писмено заявление, към което се прилагат 
копие от удостоверението за раждане на 
детето или заверен препис от влязло в сила 
решение на съда за осиновяване и копие от 
акта за предаване на детето за осиновяване, 
както и препис-извлечение от акта за смърт 
на бащата (осиновителя) и декларация съ­
гласно приложение № 12. Предприятието е 
длъжно да разреши отпуска от деня, посочен 
в заявлението. Когато родителят на майката 
(осиновителката) или на бащата (осиновителя) 
няма право на този отпуск, предприятието е 
длъжно да го уведоми за това незабавно, като 
мотивира отказа си.
(2) Отпускът по чл. 163, ал. 10, изречение 
трето от КТ не може да се ползва едновре­
менно с отпуск по чл. 167 КТ.
(3) Майката (осиновителката) има право по 
всяко време да оттегли даденото от нея съгла­
сие по чл. 163, ал. 10, изречение трето от КТ с 
писмено заявление до предприятието, в което 
работи, и до предприятието, в което работи 
един от нейните родители или от родителите 
на бащата (осиновителя), и да продължи да 
ползва лично отпуска по чл. 163, ал. 1 или 6 КТ. 
Към заявлението до предприятието, в което 
тя работи, се прилагат копие от удостове­
рението за раждане на детето или заверен 
препис от влязло в сила решение на съда за 
осиновяване и копие от акта за предаване на 
детето за осиновяване, както и декларация 
съгласно приложение № 7.
(4) Родителят на майката (осиновителката) 
или на бащата (осиновителя) може да прекрати 
ползването на отпуска с писмено заявление 
до предприятието, в което работи.
(5) Отпускът по ал. 1 се прекратява, когато:
1. детето бъде дадено за осиновяване;
2. детето бъде настанено в детско заведение 
на пълна държавна издръжка;
3. детето бъде настанено по реда на чл. 26 
от Закона за закрила на детето;
4. майката (осиновителката) продължи 
лично да ползва отпуска по чл. 163, ал. 1 
или 6 КТ;
5. детето почине;
6. осиновяването бъде прекратено от съда;
7. трудовото правоотношение на майката 
(осиновителката) бъде прекратено.
(6) Родителят на майката (осиновителката) 
или на бащата (осиновителя) е длъжен незабав­
но да уведоми предприятието за настъпването 
на обстоятелствата по ал. 5.
(7) Ползването на отпуска по ал. 1 не се 
прекратява, когато майката (осиновителката) 
ползва друг вид отпуск.
Чл. 45д. (1) Отпускът по чл. 163, ал. 11 КТ се 
ползва от един от родителите на работничката 
или служителката, която сама е осиновила 
дете, въз основа на писмено заявление, към 
което се прилагат заверен препис от влязло в 
сила решение на съда за осиновяване, копие 
от акта за предаване на детето за осиновява­
не и декларация съгласно приложение № 13. 
Предприятието е длъжно да разреши отпуска 
от деня, посочен в заявлението. Когато ро­
дителят на работничката или служителката, 
която сама е осиновила дете, няма право на 
този отпуск, предприятието е длъжно да го 
уведоми за това незабавно, като мотивира 
отказа си.
(2) Отпускът по чл. 163, ал. 11 КТ не 
може да се ползва едновременно с отпуск по 
чл. 167 КТ.
(3) Работничката или служителката, която 
сама е осиновила дете, има право по всяко 
време да оттегли даденото от нея съгласие 
по чл. 163, ал. 11 КТ с писмено заявление до 
предприятието, в което работи, и до пред­
приятието, в което работи един от нейните 
родители, и да продължи да ползва лично 
отпуска по чл. 163, ал. 6 КТ. Към заявлени­
ето до предприятието, в което тя работи, се 
прилагат заверен препис от влязло в сила 
решение на съда за осиновяване, копие от 
акта за предаване на детето за осиновяване 
и декларация съгласно приложение № 7.
(4) Родителят на работничката или служи­
телката, която сама е осиновила дете, може 
да прекрати ползването на отпуска с писмено 
заявление до предприятието, в което работи.
(5) Отпускът по ал. 1 се прекратява, когато:
1. детето бъде настанено в детско заведение 
на пълна държавна издръжка;
2. детето бъде настанено по реда на чл. 26 
от Закона за закрила на детето;
3. работничката или служителката, която 
сама е осиновила дете, продължи лично да 
ползва отпуска по чл. 163, ал. 6 КТ;
4. детето почине;
5. осиновяването бъде прекратено от съда;
6. трудовото правоотношение на работ­
ничката или служителката, която сама е 
осиновила дете, бъде прекратено.
(6) Родителят на работничката или слу­
жителката, която сама е осиновила дете, е 
длъжен незабавно да уведоми предприятието 
за настъпването на обстоятелствата по ал. 5.
(7) Ползването на отпуска по ал. 1 не се 
прекратява, когато работничката или служи­
телката, която сама е осиновила дете, ползва 
друг вид отпуск.
Чл. 45е. (1) Отпускът по чл. 163, ал. 12 КТ 
се ползва въз основа на писмено заявление 
на съпруга, когато детето е настанено по реда 
на чл. 26 от Закона за закрила на детето при 
съпрузи. Към заявлението се прилагат заверен 
препис от влязлото в сила решение на съда за 
настаняване на детето и декларация съгласно 
приложение № 14. Предприятието е длъжно